**Idei din Țara lui Andrei 2015-2016**

**Proiecte câștigătoare**

**Câștigătorii unor finanțări de maxim 15.000 euro în competiția „Idei din Țara lui Andrei”, ediția 2015- 2016 sunt:**

* **„Ecoturismul o şansă”-** un proiect inițiat de **Primăria Moldova Nouă, Caraș Severin** în parteneriat cu **Asociaţia Dunărea Moldova Nouă și RNP Romsilva-Administratia Parcului Natural Porţile de Fier RA.** Pornind de la ideea că ecoturismul constituie o alternativă durabilă de dezvoltare economică, proiectul își propune sa pună în valoare obiectivele turistice locale. Se urmărește marcarea a 4 trasee tematice, promovarea destinațiilor turistice, implicarea a 70 tineri în activități specifice de ecoturism și atragere de turiști.
* **“Pentru o viață bună”** – un proiect inițiat de **Raluca Sabina Boisteanu** pentru a susține dezvoltarea membrilor **Campusului Social Henry Coandă, din Constanța.** Programul va forma un grup de inițiativă de 20 de membri ce vor fi instruiți să identifice și să priotitizeze nevoile sociale ale comunității, să organizeze și să implementeze activitați comunitare pentru membrii grupului. În urma implementării proiectului, 150 de tineri din interiorul campusului vor dobândi sentimentul de utilitate și se vor putea integra cu ușurință în societate.
* **“Creștem comunitatea”** – un proiect inițiat de **Adrian Marin și Asociația pentru Educație și Justiție Socială** cu scopul de a îmbunătăți calitatea vieții oamenilor din satul **Valea Corbului, Argeș.** În cadrul programului va fi amenajat un centru comunitar de învățare pentru a crește capacitatea membrilor comunității de a lucra împreună cu autoritățile locale. Mai mult de-atât, acesta va crea un instrument online de promovare proiectului și va atrage resursele necesare în comunitate.
* **“3D Print Curriculum”** – un proiect inițiat de **Dumitru Pop** pentru a crește șansele găsirii unui loc de muncă în rândul absolvenților **Liceului Tehnologic “Voievodul Gelu” din Zalău, Sălaj.** Proiectul presupune înființarea unui laborator dotat cu imprimante 3D şi elaborarea unui curriculum pentru proiectare CAD și prototipare rapidă 3D, pe care să-l adapteze învăţământului liceal şi cel profesional. Scopul final este de a pregăti elevii pentru o specializare nouă: proiectare şi producţie de bunuri materiale folosind imprimante 3D.
* **“Grădina Stea”** – un proiect inițiat de **Cristina Maria Bala** în parteneriat cu **Asociația Stea** pentru îmbunătățirea condițiilor de viață ale oamenilor din localitatea **Satu Mare.** Programul vizează persoanele aflate în dificultate și își propune să-I implice în activități care valorifică resursele locale. 7 tineri proveniți din medii defavorizate vor produce și valorifica legume și plante aromatice pe care le vor livra către 120 de familii din comunitate.
* **“Pași către viitor”** – un proiect inițiat de **Violeta Modan** cu sprijinul **Liceului Teoretic din Amărăștii de Jos, Dolj,** pentru a îmbunătăți calitatea educației. Își dorește să amenajeze un atelier- școală pentru a permite celor 259 de elevi din sistemul de învățământ tehnologic să își desfășoare orele de instruire practică în condiții care să le permită integrarea pe piața muncii. În paralel, va oferi elevilor și părinților implicați șansa de a participa la activități de consiliere și orientare profesională.
* **“Ucenicii frumuseții”** – un proiect inițiat de **Mihaela Anca Epure** pentru a crește gradul de angajabilitate în rândul elevilor dezavantajați din **Centrul Școlar “Albatros” din Constanța.** Programul va include inițiative educaționale precum caravane ale frumuseții desfășurate în 6 comunități, organizate pentru a sprijini educația practică (specializarea „stilist/ cosmetician”). În plus, va oferi consiliere vocațională pentru 40 de cursanți și promova voluntariatul în rândul lor.
* **“U-Pick Food for Good”** – un proiect inițiat de **Pascanu Cristina** și **Asociația ViitorPlus** pentru dezvoltarea comunității **Drăgănești-Vlasca, Teleorman.** Aceștia își propun înființarea unei culturi de zmeur, care să-i implice direct pe localnici. Din vânzarea produselor obținute ar urma să sprijine programul de împăduriri „Pădurea copiilor“. Minim 20 de oameni vor fi instruiți privind cultura zmeurului, având posibilitatea să-și extindă cultura și producția de zmeur în propriile gospodării.
* **“Seră didactică”** – un proiect inițiat de **Boian Lavinia** ce dorește înființarea unei sere didactice în localitatea **Întorsura Buzăului.** Elevii Liceului Tehnologic Nicolae Bălcescu și adulții interesați de domeniul agricol se vor familiariza cu tehnologiile actuale folosite pentru cultivarea plantelor. Tinerii implicați vor avea ocazia să dobândească experiență în valorificarea produselor obținute.
* **“Salon demonstrativ”** – un proiect inițiat de **Școala Postliceală Sanitară Slatina, Olt,** reprezentată de **Grigore Ileana,** care urmărește creșterea nivelului de pregătire practică a viitorilor asistenți medicali. Prin dotarea unei săli demonstrative cu echipamente și instrumente moderne, proiectul va reprezenta o oportunitate de dezvoltare profesională și o bună inserție pe piața muncii pentru cei peste 600 de elevi ai școlii.
* **“Eco-Iluminat Stradal”** – un proiect inițiat de **Vicenția Viorica Ana** împreună cu **Asociația CERC** pentru a eficientiza consumul de energie din localitatea **Mănești, județul Dâmbovița**. Proiectul va porni cu achiziția și montarea locală a 320 de lămpi Led. Aceasta va fi completată de o campanie de informare și educație cetățenească pe tema eficienței energetice la nivel de consum casnic pentru 90 de tineri și adulți din satele Drăgănești, Mănești, Ungureni.
* **“Hidroizolație solară”** – un proiect inițiat de **Marinescu Cicerone Nicolaie** ce își propune să achiziționeze și să monteze carton fotovoltaic pe acoperișul **Facultății de Științe a Universității din Pitești.** Implementarea proiectului reprezintă o soluție reală pentru asigurarea independenței energetice, dar și o oportunitate de studiu pentru toți studenții implicați în observarea și recunoașterea beneficiilor aduse de acest sistem.
* **“O școală caldă”** – un proiect inițiat de **Sergiu Mihuț** în parteneriat cu **Centrul Focal pentru Monitorizarea și Conservarea Biodiversității** ce dorește încălzirea spațiilor de învățământ din satele Bădeni și Stejeriș, din **localitatea Molodovenești, Cluj** folosind energia alternativă. Vor crea „baterii“ de încălzire din compostarea materiei vegetale reușind să rezolve o problemă locală și să promoveze practicile sustenabile de utilizarea a resurselor naturale. 50 de școlari și preșcolari vor învăța în condiții civilizate și, în urma instruirii, vor deveni conștienți cu privire la problematicile de mediu.
* **“Colectare lână”** – un proiect inițiat de **Dan Tătaru** și **Asociația SOS Viitorul Bacău** în localitatea **Comănești,** județul **Bacău.** Aceasta constă în colectarea lânii și sortarea acesteia pe clase de calitate pentru industria textilă, cea de calitate inferioară urmând să fie folosită ca metarial izolant. Prin urmare, impactul produs va fi unul pe termen lung și va viza următoarele aspecte: reducerea poluării, generarea a 12 locuri de muncă și valorificarea activității de oierit.

**Câștigătorii unor finanțări de maxim 5.000 euro în competiția „Idei din Țara lui Andrei”, ediția 2015- 2016 sunt:**

* **“Business Mom”** – un proiect inițiat de **Lupșa Tătaru Dana Adriana** care se adresează tuturor mamelor singure sau casnice din **Brașov.** 25 de mame vor fi implicate într-un program de training, mentorat și promovare. Aceasta vor fi încurajate să dezvolte o afacere pe cont propriu, iar 6 dintre acestea vor fi sprijinite în procesul de autorizare legală. În paralel, inițiatoarea își dorește să pună în practică un program de dezvoltare personală pentru copiii mamelor implicate, cu vârste între 6 și 12 ani.
* **“Tradirrom”** – un proiect inițiat de **Irinel Vasile Spiridon** alături de **Primăria** locală din **Bustuchin, județul Gorj** ce vizează comunitățile de rromi. Programul urmărește restabilirea unor relații între membrii comunității de rromi și localnici, precum și readucerea meșteșugurile acestora în atenția comunității locale**.** Acesta își propune reinventarea unei tradiții locale, cea a meșterilor rudari, care confecționau articole artizanale de valoare culturală. Se urmărește oferirea de noi locuri de muncă pentru persoanele dispuse să ducă tradiția mai departe.
* **“Beatbox mașina”** – un proiect inițiat de **Irina Merzlichin** alături de **Asociația PARADAIZ** din dorința de a sprijini dezvoltarea comunitară prin implicarea minorităților din **Baia Mare, Maramureș.** Proiectul va contribui prin metode de educație non-formală la facilitarea integrării sociale a copiilor din comunitățile Horea și Cuprom. În cadrul Școlii de Vară de Beatbox vor fi dezvoltate abilitățile artistice a 25 de copii cu vârste cuprinse între 8 și 18 ani din comunitățile dezavantajate.
* **“Atelier Vocațional”** – un proiect inițiat de **Gabriela Buzilă** în parteneriat cu **Asociația de Dezvoltare Intercomunitară Călimani-Giurgeu** pentru a produce o schimbare în rândul liceenilor din **Toplița, Harghita.** Scopul acestei inițiative este pune în valoare abilitățile tinerilor de ai face conștienți în ceea ce privește importanța orientării vocaționale pentru o carieră de succes. Proiectul este conceput sub forma unui curs de consiliere pentru orientarea vocațională și va conține 4 module: autocunoaștere, explorarea traseelor educaționale și profesionale, decizia de carieră, marketing și promovare personală.
* **“Noi suntem JITIA!”** – un proiect inițiat de **Simion Sorinel Pantelimon** în parteneriat cu **Școala Gimnazială Jitia, Vrancea,** ce vizează dezvoltarea spiritului antreprenorial rural și creșterea implicării în dezvoltarea comunității locale prin includerea copiilor, tinerilor și adulților din comunitate. Vor fi desfășurate activități ca: promovarea și păstrarea valorilor populare rurale prin înființarea unui mini-muzeu, dezvoltarea spiritului civic-comunitar, formarea deprindelor de lucru în confecționarea de produse tradiționale (măști, opinci etc.).